Jimmy Nielsen brugte selv mere end ni måneder på at komme ud af sit spilmisbrug, der kostede ham store summer og i sidste ende sit hus for at betale gælden af. I dag er keeperen ude af sit misbrug, og han oplever nu at blive kontaktet af andre fodbodspillere som søger hans råd. Det fortæller eb.dk. - Der har været nogle professionelle fodboldspillere, der har taget kontakt til mig. Det er både nogle, der er stoppet og nogle, der stadig spiller. De vil alle sammen vide, hvordan man kommer ud af det, fortæller han til Ekstra Bladet.
Den tidligere AaB-målmand Jimmy Nielsen har selv haft store problemer med ludomani. Nu rådgiver han andre spillere med samme problem.